1. **Na lako Yani mai Ijipita:**
   * **Mo Lako Tani! (Lako Yani 12:31-36)**
     + Sa dua na tagi levu e Ijipita, “ni sa sega e dua na vale sa sega ni mate kina e dua” (Lako Yani 12:30). Sa bera na veivakadonui nei Fero me lako ko Isireli.
     + Na vosa “vosavakalougatataki au talega” (LY. 12:32), Sa vakaraitaka kina ko Fero na lomadra taucoko na nona tamata: kakua ni vakatara me yacovi keimami e dua na ka!
     + E sega ni I vakaraitaki ni nona veivutunitaka dina na nona caka cala, na nona gagadre ga me mudu na veivakarusai.
     + Ni taroga o Isireli na I sau ni nona veiqaravi ena veiyabaki, “a ra sa solia na Ijipita na ka era sa kerea” (LY. 12:36). Qo na gaunisala e raica kina na Kalou me biuti Ijipita kina na nona ulumatua ena galala—ka vutuniyau.
   * **Vakatabui na Ulumatua (Lako Yani 13:1-16)**
     + Era vakatabui vakacava na ulumatua?
     + Era vakatabui ena nodra mate. Era na mate kece na ulumatua. Ia sa vakarautaki na gaunisala, me ra vakaisosomitaki na ulumatua, ena nona mate e dua tani tale.
     + Raica na veiwekani:
       1. O Isireli na ulumatua ni Kalou (LY. 4:22);
       2. na I soqosoqo lotu nikua sai Isireli vakayalo (Kal. 6:16)
       3. koya gona, sa dodonu me da mate kece me da vakatabui vua na Kalou;
       4. ia sa Dua sa mate ena vukuda me keda I sosomi.
     + O Jisu, “na Lami ni Kalou” (Jn. 1:29), sa mate me rawa kina vei ira kecega era boroya na nona dra ena katuba ni lomadra me rawata na BULA TAWAMUDU.
     + Kalou sa cakava oti na nona I tavi. Sa noda I tavi me da vakatara me ubi keda na nona dra dau veisereki.
2. **Takosovi na Wasa Damudamu:**
   * **Sogolati ena Lekutu (Lako Yani 13:17-14:12)**
     + Ena veivakadonui nei Fero, sa lako yani ko Isireli, ka “vakarau -taki tu me vala.” (Lako Yani 13:18). Ia na Kalou e sega ni vinaka -ta me ra sotava na I valu, ka vagolei ira tani (LY. 13:17).
     + Ia ko Fero, sa vuki mai na nona veivutuni ka muri ira na Isireli (LY. 14:5). Sa lati Isireli na lekutu, ska sega na gaunisala me drobula kina (Lako Yani 14:2-3, 9).
     + Me I vakaraitaki ni vakabauta, era kauta kina vata kei ira na sui i Josefa (LY. 13:19). E kena I kuri, na veidusimaki veivakurabuitaki ni Kalou (LY. 13:21).
     + Ia ena nodra raica na mataivalu nei Fero, sa kasura vakadua na nodra vakabauta. (LY. 14:10-12). Sa totolo sara nodra guilecava na cakacaka mana era vakadinadfinataka oti.E rawa beka ni yaco talega ve keda?
   * **Na sala ena loma ni wasawasa (Lako Yani 14:13-31)**
     + Ena nodra sega ni vakabauta na tamata, e vakayaloqaqataki ira o Mosese me ra vakabauta na Kalou (Ex. 14:13-14):
       1. “Mo ni kakua ni rere”: Na I matai nikalawa me rawati na qaqa sai koya mo vakadinata na Kalou
       2. “Ni tu vakadua”: Me da tu vakadua ena vanua eda tiko kina na kakua ni vosa kudrukudru.
       3. “Raica na veivakabulai”: Kevaka eda vakatara na Kalou me liutaki keda, sa noda dina ga na qaqa.
       4. “Jiova ena vala ena vukuda”: Kalou, valuti Setani kei na I vala -vala ca ena vukuda. Kalivari nai vakadinadina levu ni veika oqo.
     + E dua ga na i vakaro e solia na Kalou ki vei ira na tamata “lako ki liu” (Lako Yani 14:15). Mai na gauna koya ka lako yani, sa tekivu me yaco na veika e sega ni namaki (Lako Yani 14:19-31):
       1. Na agilosi ni Kalou kei na duru o sa tu ena maliwa ni nodra I tikotiko na Isireli kei na nodra I tikotiko na kai Ijipita
       2. Ena bogi, sa butobuto na duru o ki vei ira na Ijipita ka cilavi me rarama ki vei ira na Isireli
       3. Sa dodoka na I titoko ko Mosese ka wasea na waitui ka lako e vanua mamaca ko ira na Isireli.
       4. Sa lako e loma ni wasawasa ko ira na Isireli, ka kedra bai na wai ena kedra I mawi kei na kedra I matau
       5. Era lako talega e loma ni wasawasa ko ira na kai Ijipita
       6. Ena mataka caca sa vakatagayataki ira na kai Ijipita
       7. Ena nodra via vakasuka, sa suka mai na wai ka vakarusa nodra mataivalu.
       8. Mai bati ni waitui, era sarava na Isireli na qaqa, ka vakabauta na Kalou kei Mosese talega
3. **Na solevu:**
   * **Na sere I Mosese (Lako Yani 15:1-21)**
     + Ni raica na veika sa yaco, sa liutaki ira na Isireli ko Mosese ena sere ni vakavinavinaka, ka liutaki ira na marama ena sere ko Miriama LY. 15:1, 20-21).
     + Ena sere oqo, e sega ni cavuti kina e dua na ka e cakava ko Isireli. E sega walega ni vakavinavina -kataka na Kalou ena nona vakarusa na meca (LY. 15:6), e dokai koya talega ena nona cakacaka (LY. 15:11). E cavuti na ka era cakava ko ira era rogoca (LY. 15:14).
     + E cavuti talega na veika e vakarau cakava na Kalou: “Ko na vakayacori ira kina, ka tea ena ulu-ni-vanua ko ni sa taukena” (LY. 15:17).
     + Ni sa vakarairaitaki ki vei keda na lewa ni Kalou, ka vakarusai na ca kei na meca, o ira na vakabulai mai na veimatanitu era na vakavinavinakataki Koya ena nona lewa dodonu, ka lagata na sere nei Mosese kei na Lami (Vakatakila 15:3).